**DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO**

2019 m. birželio 28 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2019 m. vasario 20 d. d. sprendimą Nr. TS-15:

1. Padidinti 1 priede patvirtintą savivaldybės biudžeto pajamų dalį **152,74634** **tūkst. Eur**, iš jų:

1.1. padidinti pajamas iš dividendų 21,2 tūkst. Eur;

1.2. padidinti kitų dotacijų iš kitų valdymo lygių planą 39,14634 tūkst. Eur;

1.3. padidinti pajamas iš baudų ir konfiskavimo 5,0 tūkst. Eur;

1.4. padidinti kitų pajamų planą 84,4 tūkst. Eur;

1.5. padidinti pajamų už teikiamas paslaugas planą 3,0 tūkst. Eur;

2. 1, 8 priedus išdėstyti nauja redakcija.

3. Patikslinti 3, 4, 5 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2019M. VASARIO 20 D. SPRENDIMO Nr. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

 **Sprendimo projekto esmė.**

 **1**.**PAJAMOS.**

Iš viso pajamos didinamos 152,74634 tūkst. Eur. (1, 2, priedai).

1.1. Pajamų iš dividendų gauta 50,8 tūkst. Eur. planinė užduotis buvo 29,6 tūkst. Eur.. Todėl šių pajamų planinė užduotis didinama 21,2 tūkst. Eur (1 priedas).

 1.2. Su Viešųjų investicijų plėtros agentūra yra sudarytos sutartys 7 projektams dėl dotacijos savivaldybės nuosavai daliai prisidėti prie vykdomų projektų. Gauta dotacija 39,14634 tūkst. Eur šiems projektams: Rokiškio J. Keliuočio viešosios bibliotekos pastato Rokiškyje, Nepriklausomybės a. 16 ir kiemo rekonstravimas bei modernizavimas ir priestato statyba (28335,44 Eur), Juodupės miestelio gyvenamosios vietovės atnaujinimas (627,85 Eur) ir Vaikų ir jaunimo neformalaus ugdymosi galimybių plėtra Rokiškio rajone (10183,05 Eur). Šiomis sumomis didinamos biudžeto pajamos ( 1 priedas ).

1.3. Tvirtinant 2019 m. biudžetą nebuvo planuotos pajamos iš baudų ir konfiskavimo. Šiai dienai gauta šių pajamų 5 tūkst. Eur. (1 priedas).

1.4. Kitų pajamų gauta 84,4 tūkst. Eur daugiau nei patvirtinta metinė užduotis. (1 priedas).

 1.5. Kamajų seniūnija gavo pajamų už teikiamas paslaugas 3 tūkst. Eur daugiau nei metinė užduotis (1, 3 priedai).

 **2. IŠLAIDOS.**

Išlaidos tikslinamos didinamų pajamų dalimi – 152,74634 tūkst. Eur dalyje. Tikslinami 4 ir 5 priedai.

 2.1. dotacija ES projektams finansuoti – 39,14634 tūkst. Eur. –tikslinės lėšos; jos skiriamos 5 programai (,,Rajono infrastruktūros objektų priežiūra, plėtra ir modernizavimas), Statybos ir infrastruktūros skyriui.

 2.2. Lėšos, gautos už teikiamas paslaugas – 3,0 tūkst. Eur. Skiriamos tai įstaigai, kuri jas uždirbo, t. y. Kamajų seniūnijai. Skiriamos: 1 programai ,,Savivaldybės funkcijų įgyvendinimas ir valdymas“ – 1,5 tūkst. Eur, 3 programai ,,Kultūros, sporto, bendruomenės ir vaikų ir jaunimo gyvenimo aktyvinimo programa“ – 0,6 tūkst. Eur ir 5 programai ,,Rajono infrastruktūros objektų priežiūra, plėtra ir modernizavimas“ – 1,0 tūkst. Eur.

 2.3. Papildomos pajamos į vietinį biudžetą (110,6 tūkst. Eur) siūlomos skirti šiems asignavimų valdytojams:

|  |  |  |  |
| --- | --- | --- | --- |
| Eil.Nr. | **Įstaiga** | Siūloma skirti | Paskirtis |
| 1 | Statybos ir infrastruktūros plėtros skyrius | 51,5 | Prisidėjimas prie ES projektų |
| 15 | Privažiavimo prie Rokiškio pagrindinės mokyklos įrengimas |
| 5 | J.Tumo-Vaižganto gimnazijos Senųjų rūmų technologijų mokomųjų dirbtuvių kanalizacijai įrengti ir valgyklos remontui |
| 1,4 | J. Keliuočio viešoji bibliotekos vaikų ir jaunimo skyriui laiptų remontui |
| 8 | Pandėlio gimnazijos remontui (Savivaldybės prisidėjimas prie valstybės lėšų iš švietimo įstaigų modernizavimo programos)  |
| 2 | Socialinės paramos centras | 15 | Darbo apmokėjimui laikiniesiems globėjams, transporto išlaidoms ir transporto remontui |
| 3 | Rokiškio pagrindinė mokykla  | 3 | Autobuso remontas |
| 4 | Pedagoginė psichologinė tarnyba | 0,5 | Naujam spausdintuvui, už duomenų apsaugos diegimą ir internetinės svetainės sukūrimą |
| 5 | Kūno kultūros ir sporto centras | 3 | Rytų Europos zoninės asociacijos paplūdimio vyrų tinklinio varžyboms (priziniam fondui, maitinimui, apgyvendinimui) |
| 6 | Senamiesčio progimnazijos Kriaunų ikimokyklinio ugdymo skyrius | 3,5 | Moksleivių pavėžėjimas |
| 7 | Kamajų A.Strazdo gimnazija | 1,2 | Autobuso remontas |
| 8 | Juodupės seniūnija | 3,5 | Automobilio remontui – 2,0, krūmapjovei –1,0, vejapjovei – 0,5 |
|  |  | 110,6 |  |

 2.4. Kiti biudžeto tikslinimai:

 2.4.1. mokinių pavėžėjimui tėvų (globėjų) nuosavu transportu skirti asignavimai perskirstomi švietimo įstaigoms;

 2.4.2. įstaigos tikslina asignavimus tarp straipsnių ( darbo užmokestis, ilgalaikis turtas);

 2.4.3. nauja redakcija išdėstomas 8 priedas 2019 metais savivaldybės planuojamų vykdyti projektų, finansuojamų ES ir kitų fondų paramos, valstybės investicijų programos ir kuriems reikalingas prisidėjimas, sąrašas. Atnaujinami duomenys, atsižvelgiant į skirtą finansavimą ir projekto vykdymo eigą.

 **Galimos pasekmės, priėmus siūlomą tarybos sprendimo projektą:**

 **teigiamos, nauda rajono gyventojams –** bus finansuotos reikalingos ir būtinos išlaidos;

 **neigiamos** – nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė